PLAN FOR CULTURE

GSK Kerempuh: JA OD JUTRA NISAM STAO
2024-09-24 20:00 - 21:30, 2024-10-01 20:00 - 21:30 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autorica: Una Vizek
Redateljica: Nana Šojlev
Una Vizek progovara o rodnoj problematici, ali uz bitan sadržajni zaokret – stereotipizirane muške i ženske rodne uloge obrću se na duhovit, apsurdan i nekonvencionalan način, dok uvriježeni klišeji o dinamici muško-ženskih odnosa podliježu satiričkoj oštrici.
U ozračju ženske dominacije i muške submisivnosti, bezimeni muškarci, svedeni tek na brojeve, vrte se u zatvorenim, cikličkim dijalozima i situacijama u okviru opuštenog netipičnog muškog druženja gdje propitkuju svoj položaj u intimnim vezama i na širem društvenom planu, a pritom čeznu za promjenama i afirmacijom. Poigravajući se s predrasudama i društvenim očekivanjima, Ja od jutra nisam stao Une Vizek pitkim se i nepretencioznim izrazom dotiče neprijeporno aktualnih rodnih pitanja.
Dramaturginja: Dora Delbianco
Asistentica dramaturginje: Dina Vukelić
Kostimografkinja i scenografkinja: Valentina Crnković
Skladatelj i glazbeni suradnik: Milorad Stranić
Oblikovatelj svjetla: Aleksandar Mondecar
„Chef“ savjetnik: Tomislav Škunca
Inspicijentica: Mirela Tihava
Igraju:
Jedinica – Jerko Marčić
Dvojka – Marko Makovičić
Trojka – Ozren Opačić
Četvorka – Hrvoje Kečkeš
Prva – Ornela Vištica
Susjeda – Linda Begonja

Popusti na grupne posjete (10 i više osoba)
Prodaja na tel. 01/4833 645, 01/4833 646

Zagreb Design Week
2024-09-25 18:00 - 2024-09-29 21:00 | Jadran film, Ulica Rudolfa Kolaka 12, Zagreb, Grad Zagreb, 10040, Croatia (Local Name: Hrvatska)
NAJVEĆI FESTIVAL DIZAJNA — ZAGREB DESIGN WEEK STIŽE U DOSAD NEVIĐENE PROSTORE JADRAN FILM
„Breaking the Glass Ceiling“, u prijevodu „Razbijanje staklenog stropa: Revolucija dizajna“ tema je XI. Zagreb Design Weeka, koji nas očekuje od 25. do 29. rujna 2024. u filmskim studijima i parku Jadran filma. Stakleni strop sintagma je koju je 1978. godine prvi put skovala spisateljica Marilyn Loden kako bi opisala nevidljivu prepreku koja ženama onemogućava napredovanje na radnom mjestu, a 1991. kongres SAD-a donio je Glass Ceiling Act kako bi se zaštitilo ne samo žene, već i rasne manjine. Na tom tragu je i cilj najvećeg regionalnog festivala dizajna – promicanje različitosti i zagovaranje jednakosti, kreativnosti i suradnje u dizajnu.

Zemlja partner ovogodišnjeg ZGDW-a je Italija, a u skladu s temom u fokusu su upravo dizajnerice. Naime, unatoč globalnoj prepoznatljivosti talijanskog dizajna, dizajneri su kroz povijest zasjenili svoje kolegice. S ciljem dokumentiranja povijesti žena u talijanskom dizajnu, u suradnji s Veleposlanstvom Italije u Zagrebu održat će se izložbe, predavanja i projekcije dokumentarnih filmova. Među izlagačicama su Alice Rosignoli, Anna Castelli Ferrieri, Annalisa Cocco, Cini Boeri, Elena Salmistraro, Elisa Gargan Giovannoni, Gae Aulenti, Giorgia Lupi, Maria Grazia Rosin, Maria Montessori, Nanda Vigo, Paola Navone, Simonetta Ferrante, and Studiopepe (Arianna Lelli Mami i Chiara Di Pinto). Izložba talijanskih dizajnerica bit će predstavljena u studiju koji je za ovu priliku preimenovan u „Talijanski paviljon“, dok će na glavnoj pozornici predavanja održati Fabio Novembre te Chiara Di Pinto i Elena Salmistraro, koje će uz predavanja održati i panel zajedno sa Zoranom Jedrejčićem. Zanimljivo će biti usporediti povijest talijanskih i hrvatskih dizajnerica. Vrlo poseban, ženski, umjetnički kolektiv, Oaza, izložbom plakata i predavanjem predstavit će rad hrvatskih dizajnerica i projekt internet arhiva „dizajnerice.com“. Muzej za umjetnost i obrt izložit će predmete koje su dizajnirale hrvatske dizajnerice, o čijem radu će predavanje održati Koraljka Vlajo, kustosica izložbe. Nešto više o dizajnu kao događaju, ispričat će nam voditelj galerije HDD-a, Marko Golub.
Održat će se i niz gostujućih izložbi, a među njima su četiri izložbe grafičkog dizajna iz obje Amerike. Svjetska prijestolnica dizajna 2024., aglomeracija Tijuana (Meksiko) / San Diego (SAD), predstavlja izložbu o međusobnim kulturnim utjecajima pod nazivom „Percepción Peculiar“. O istoj temi govori i izložba „Transborder Typeface“ koja dolazi u suradnji s Tijuana Design Weekom i Tipografía México, o kojoj će biti održano i predavanje. Festival dizajna Local Chile predstavlja čileansku scenu grafičkog dizajna izložbom „Sur Emergente“, a direktor festivala i kustos izložbe, Joaquín Béjares H., održat će predavanje. U suradnji s Delegacijom Vlade Katalonije, katalonska udruga FAD predstavlja izložbu iz serije „Održive promjene – Moda za tjelesnu raznolikost“ o kojoj će predavanje održati Gemma Esteban Alert.

„Ove godine ugostit ćemo izložbe s festivala dizajna iz Čilea, Meksika i Španjolske. Do suradnje je došlo spontano. S vremenom smo osvijestili da svi mi koji organiziramo festivale ulažemo puno energije u organizaciju izložbi koje onda ostaju otvorene svega nekoliko dana. Trud, vrijeme i resursi, podjednaki su kao za izložbe koje su otvorene mjesecima. Broj posjetitelja jednak je, barem u našem slučaju, ali ipak nam je bilo žao da sav taj trud nestane za par dana. Kako smo se prije četiri godine učlanili u međunarodno udruženje festivala dizajna, World Design Weeks, postali smo dio globalne mreže koju čine 44 festivala, s više od tisuću događanja i milijun posjetitelja godišnje. Unutar mreže, pokrenuli smo inicijativu o globalnoj razmjeni izložbi. Ovo je prvi korak, vidjet ćemo kako će se to razvijati. Imamo podršku predsjednice, Isabele Roig i veliki potencijal za razvoj.“ izjavio je Daniel Tomić, direktor ZGDW.
Galerija Bernardo Bernardi predstavit će se izložbom „Nakon Bernardinija“, a Izložba „ETA 85“ posvećena je legendarnom telefonu. Izložba Sljeme Sesvete okuplja dionike kako bi kroz privremene projekte testirali buduće korištenje brownfield prostora bivše tvornice Sljeme, u skladu s vrijednostima Novog europskog Bauhausa: lijepo, održivo, uključivo.
Posjetitelji će ove godine po prvi put imati priliku zaviriti u dosad zatvorene prostorije Jadran filma, dok će u studiju koji nosi ime Orsona Wellesa, slavnog redatelja koji je šezdesetih godina boravio i radio u Zagrebu, izlagati najbolji proizvođači namještaja iz Hrvatske i jugoistočne Europe. Budućnost hrvatskog dizajna predstavit će se kroz izložbe fakulteta i škola na Zagreb Design Weeku, a oni koji vole radove domaćih kreativaca imat će priliku kupiti proizvode izravno od dizajnera na ZGDW marketu.
U parku Jadran filma, na glavnoj pozornici, očekuje nas glazbeni program s nastupima sastava poput IDEM, Kiklopa i Pocket Palme, dok će noćni dio preuzeti DJ-evi. Najbolji dizajneri mladih generacija predstavit će se na ZGDW modnoj reviji, kao i modni kreativci koji donose svjež pristup i estetiku.
U sklopu događanja bit će organizirane projekcije inspirativnih filmova i dokumentaraca kao što su Vivienne Westwood: God Save the Queen, Design is One – The Vignellis, Food & Design te Design for All. Na panelu o eksploataciji ideja, Dunja Ivana Ballon će u ulozi moderatorice otvoriti razgovor o problemu, a svoje će savjete ponuditi višestruko nagrađivani kreativci (i jedna odvjetnica) o tome kako preživjeti u industriji koja stalno prisvaja tuđi rad.
Uz bogat kulturni program, posjetitelji će moći prisustvovati i raznim interaktivnim radionicama, namijenjenima djeci i odraslima, a cijeli događaj nudi priliku za opuštanje uz razne aktivnosti te širok izbor hrane i pića.
Ulaz na ZGDW je slobodan. Više informacija na stranici: zagrebdesignweek.com

GSK Kerempuh: PLJUSKA
2024-09-25 20:00 - 22:00, 2024-10-04 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić

Popusti na grupne posjete (10 i više osoba)
Prodaja na tel. 01/4833 645, 01/4833 646

Održiva Ura: Troškovi održive gradnje
2024-09-26 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Pozivamo vas na sljedeće predavanje iz serije Održiva Ura, koje će se održati u četvrtak, 26. rujna u 17:30h u Uraniji – Prostor kreacije. Ovaj put, fokusiramo se na jedan od najvažnijih aspekata održive gradnje – troškove.
Predavači:
Saša Perko, Co-Founder & CEO DOMinvest grupa d.o.o.
prof. dr. Saša Marenjak, Founder & CEO PPP Centar
Marko Dabrović, Partner 3LHD
Na predavanju ćemo obraditi teme kao što su:

Kako održivi pristupi gradnji utječu na ukupne troškove projekata?
VOLUM3 troškovnik; praćenje troškova projekta na jednom mjestu, od početka projekta kroz cjeloživotni vijek
Koje su dugoročne prednosti i povrati ulaganja u održive građevinske tehnologije i materijale?
Na koji način financijski aspekti održive gradnje mogu biti olakšani kroz inovativne poslovne modele i javno-privatna partnerstva?

Ovo predavanje donosi vrijedne uvide za sve koji se bave održivim razvojem, arhitekturom, gradnjom ili upravljanjem nekretninama, te žele saznati kako uskladiti financijsku održivost s ekološkom odgovornošću.
Pridružite nam se na predavanju i saznajte kako održiva gradnja nije samo budućnost, već i isplativa strategija!
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

GSK Kerempuh: TRAŽI SE NOVI SUPRUG
2024-09-26 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht

Popusti na grupne posjete (10 i više osoba)
Prodaja na tel. 01/4833 645, 01/4833 646

MARKO ALERIĆ I NIK TITANIK NA DRUŽENJU JEZIČNIH STRUČNJAKA
2024-09-27 17:30 - 20:30 | BIZkoshnica, Jabukovac 37, Zagreb, 10000, Croatia (Local Name: Hrvatska)
🌟 DRUŽENJE JEZIČNIH STRUČNJAKA I LJUBITELJA JEZIKA S MARKOM ALERIĆEM I NIKOM TITANIKOM🌟
S ponosom objavljujemo svoje goste:
prof. dr. sc. MARKO ALERIĆ,
koji je će biti zadužen za ozbiljniji dio večeri, i
NIK TITANIK,
koji će nas uvesti u ležerniji dio druženja.

Požurite s prijavom i odmah rezervirajte svoje mjesto: https://forms.gle/Mm2U7HLpL6dGAxNN7 📩
🗓️ Datum: 27. 9. 2024. ⏰ Vrijeme: 17:30 – 20:30
📍 Lokacija: BIZkoshnica, Jabukovac 37, Zagreb (https://maps.app.goo.gl/uQVsNWNWthbKMG6n9)
Kotizacija: 30,00 EUR (informacije za uplatu: mailom po prijavi)
Rok za prijave i uplate: 24. 9. do 12 sati
Dodatne informacije: mrezza.info@gmail.com

Predavanja: Idis Turato i Dejan Miljković | Kaleidoskop kulture 2024
2024-09-27 19:00 - 21:00 | Distrikt, Novi Sad, Srbija, Bulevar despota Stefana 5, Novi Sad, Novi Sad, 21000, Serbia
Poznate regionalne arhitekte Idis Turato (HR) i Dejan Miljković, održaće predavanja u okviru Nedelje arhitekture sedmog Kaleidoskopa kulture, 27. septembra u objektu Biro, sa početkom u 19 časova.
Predavanja će biti u formi TED talka, jedno za drugim, a istražuju dve ključne teme: identitetsku pripadnost arhitekture danas i autentičnost autora (arhitekata).
Tokom vekova, arhitektura je bila ogledalo moći – vladari su ulagali ogroman novac i trud kako bi stvarali impresivne građevine koje su odražavale duh vremena. Danas, u eri internacionalnog stila, postavlja se pitanje gde se umetnost nalazi u modernoj arhitekturi? Da li je ona samo funkcionalna i lepa ili nosi dublje značenje i duhovnost?
Takođe, osvrnućemo se na izazove s kojima se arhitekte danas suočavaju, pritisnuti investitorima, rokovima i funkcionalnim zahtevima. Kako, uprkos tim ograničenjima, uspevaju ostati autentični i zadržati svoj umetnički pečat? Kroz primere iz prakse, predavanje će istražiti kako arhitekti uspevaju ostati svoji u svetu savremene arhitekture.
Dođite i postavite svoja pitanja o identitetu arhitekture danas, o tome kako se ona razvija i šta znači biti arhitekta koji ostaje veran svojoj umetničkoj viziji.

Vice Glibota, otvorenje izložbe u Zagrebu
2024-09-27 19:00 - 21:00 | Centar za kulturu i obrazovanje Susedgrad, Argetinska 5, Zagreb, Croatia (Local Name: Hrvatska)
Galerija Idealni grad, Centar za kulturu i obrazovanje Susedgrad
Srdačno Vas pozivamo da svojim dolaskom uveličate otvorenje samostalne izložbe “Deliverance from Chaos” akademskog umjetnika Vice Glibote koje će se održati u petak 27. rujna 2024. u 19 sati u Galeriji Idealni grad u sklopu Centra za kulturu i obrazovanje Susedgrad. Kustosica izložbe je povjesničarka umjetnosti i muzeologinja Sonja Švec Španjol. Autor će se predstaviti selekcijom recentnih radova oblikovanih u formi reljefa, skulpture i prostornih instalacija uz primjenu assemblage i upcycle tehnike. Bit će izloženo 14 radova.
Izložba ostaje otvorena do 18.10.2024.

GSK Kerempuh: PREDSJEDNICI&CA
2024-09-27 20:00 - 21:45, 2024-09-29 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Ena Subotić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić

Popusti na grupne posjete (10 i više osoba)
Prodaja na tel. 01/4833 645, 01/4833 646

Kulturplac - Novi susreti na starom mjestu
2024-09-28 15:00 - 19:00 | Tržnica Trnje, Trnjanska cesta 33, Zagreb, 10000, Croatia (Local Name: Hrvatska)
Ususret budućem Interkulturnom društvenom centru Trnje, pozivamo vas da nam se pridružite na prvom od mnogih događanja koje ćemo organizirati na vašoj i našoj Tržnici Trnje! U subotu, 28.9. organiziramo niz aktivnosti kojima želimo probuditi prostor tržnice, a koje su namijenjene svima onima koji žele uživati u kulturi upravo u svom kvartu! Ovaj jednodnevni događaj organiziraju gradska ustanova Novi prostori kulture s partnerima (Operacija grad i platforma Upgrade) s ciljem revitalizacije prostora Tržnice Trnje i otvaranja novim sadržajima, idejama i posjetiteljima. U duhu vizije Grada Zagreba: kultura koja stvara grad, grad koji živi kulturu, želimo doprinijeti tome da naš grad živi kulturu, interkulturalnost i potiče atmosferu dobrodošlice.Sve aktivnosti će biti na otvorenom, centralnom prostoru Tržnice Trnje. Nadamo se da ćemo graditi nove prostore kvarta Trnje zajedno s vama i veselimo se vidjeti vas u subotu na placu!**Cijeli program je besplatan za sve posjetitelje i posjetiteljice.**
~~ PROGRAM ~~
~15.00 – 17.00 Vođena šetnja Trnjanskom uz arhitekte, uz stajanja na 4 lokacije izložbe~Ponovno otkrivanje TrnjanskeŠetnjom kroz središte mjesnog odbora Trnje ispričat će se bogata povijest ovog vitalnog dijela grada koji kroz pritiske desetljeća urbanizacije postupno gubi svoje tradicijske prostorne veze i svakodnevne obrasce korištenja. Nerealizirani urbanistički narativi sagledat će se u odnosu na živopisne prikaze urbanog života u prošlosti te stvarne probleme i mogućnosti njihovog unaprijeđenja u današnjem trenutku. Šetnja kreće iz parkića zapadno od Palače Pravde.
Šetnju vode: Ivana Božić Valkaj, Ksenija Turčić, Antun Sevšek
~Izložba~Na trnjanskoj tržnici bit će postavljena interpretativna signalizacija koja će naznačiti početak istraživanja ovog zagrebačkog kvarta. Tijekom kraćeg istraživanja markirali smo 4 punkta na Trnjanskoj cesti koja smo detektirali kao mjesta od značaja za društveni život Trnja u prošlosti. Ono što nam je bitno je da se ovakvim tipom obilježavanja mjesta ne prenose samo informacije nađene u arhivima već da se ispriča priča glasovima Trnjana i Trnjanki i da se kvart potakne na zajedničko promišljanje njegove skore budućnosti.————————————————————————~17.00 – 17.45 Koncert Mangroove ~Mangroove su Željka Veverec i Toni Starešinić, kreativni tandem koji se sa Mangrooveom potvrdio na sceni kao jedan od najkvalitetnjih domaćih pop sastava. 2009. godine objavili su album prvijenac „Svijet za nas“, a otada su objavili još 4 albuma. Album iz 2023. Nešto veće od nas je osvojio i dva Porina, te su Mangroove i Jazz orkestar HRTa, osvojili Rock&Off nagradu glazbene kritike za najboljeg Jazz & Off izvođača.————————————————————————~ 18.00 – 19.00 Koncert Rundek Duo ~Jedan od naših najznačajnijih skladatelja, pjevača i gitarista, Darko Rundek, dolazi nam na Tržnicu Trnje s Anom Kovačić!“Anu Kovačić i mene u Duo je spojila suradnja na muzici za film Zagrljaj, Miroslava Mandića”, navodi Rundek, a Duo je za glazbu nedavno osvojio i nagradu na History Film Festivalu u Rijeci.
Legendarni frontmen Haustora tijekom godina mijenja postave (Cargo Orkestar, Trio, Kvartet, Ekipa, Duo… ) u kojima se ostvaruje kroz nove kreativne pristupe, a iza njega su brojni albumi i uspješnice koji asociraju na njegovu pojavu, glas i interpretaciju.

GSK Kerempuh: SUBOTA, NEDJELJA I PONEDJELJAK
2024-09-28 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar

Popusti na grupne posjete (10 i više osoba)
Prodaja na tel. 01/4833 645, 01/4833 646

Kreativna Ura: Klapa Dišpet - Pjesme iz polja
2024-09-28 20:00 - 22:00, 2024-09-29 20:00 - 22:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Pozivamo vas 28. i 29. rujna u 20h na dvije posebne večeri uz jednu od najpoznatijih ženskih klapa u Hrvatskoj – Klapa Dišpet. Već više od 25 godina, Klapa Dišpet plijeni pažnju svojim bogatim zvukom i predanim radom na očuvanju i revitalizaciji glazbene baštine Dalmacije. Rad klape prepoznali su brojni stručnjaci i strukovne udruge iz Hrvatske i regije pa s ponosom mogu istaknuti 6 nominacija za nagradu Porin, 14 nagrada na Festivalu dalmatinskih klapa u Omišu, 7 nagrada na međunarodnim natjecanjima od čega 3 Grand Prixa.
U Uraniji će predstaviti svoj novi album “Jedna ura ‘lada” – riječ je redom o praizvedbama, novim a cappella napjevima koji oslikavaju ondašnji rad žena u poljima; žetva, trganje grožđa, branje pelina, sječa leda, lancanje lađe. Na koncertu će im se pridružiti i gošće večeri 28. rujna; Harmonija disonance, te 29. rujna; Lidija Bajuk.
Dišpet će oživjeti zaboravljene napjeve koji su nekada pratili svakodnevni život od Krka do Konavala. Kroz obrade renomiranih glazbenih stručnjaka, ove dvije večeri donose fragmente života ondašnjih žena, ispunjene pjesmom i zajedništvom.
Ne propustite priliku uživati u nezaboravnom glazbenom iskustvu koje nas vodi kroz bogatu povijest ženskog klapskog pjevanja.
Broj mjesta je ograničen, pa vas molimo da rezervirate svoje mjesto ovdje. Ulaz je uz donaciju od 10 EUR.

Riken Jamamoto | Kaleidoskop kulture 2024.
2024-09-28 20:30 - 22:30 | Distrikt, Novi Sad, Srbija, Bulevar despota Stefana 5, Novi Sad, Novi Sad, 21000, Serbia
Iz Japana nam stiže ovogodišnji dobitnik Prickerove nagrade, višenagrađivani arhitekta Riken Jamamoto. Najprestižniju nagradu dobio je za svoje projekte koji za cilj imaju negovanje zajednice i povezivanje ljudi zamagljujući granice između javnog i privatnog u prostoru. Tokom 5 decenija duge karijere, izgradio je brojne privatne kuće, stambene projekte, škole, univerzitetske kampuse, muzeje, čak i jednu vatrogasnu stanicu.
Riken Jamamoto 28. septembra dolazi u novosadski Distrikt u okviru Nedelje arhitekture Kaleidoskopa kulture, gde će nastupiti od 20.30 časova i pozivamo vas da nikako ne propustite priliku da čujete jednog od najvećih arhitekata današnjice.
Ulaz je slobodan uz prijavu putem linka.
Kaleidoskop kulture kao najznačajnija regionalna umetnička smotra i najbolji evropski trend brend, sedmi put spaja svetske zvezde, velikane srpske umetnosti, stvaraoce u usponu, lokalnu i nacionalnu scenu.
Više informacija o programu pročitajte na zvaničnom sajtu Kaleidoskopa kulture.

Večeri u Orisu: NFO - Rekonstrukcija središnjih trgova u Koprivnici
2024-09-30 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Pridružite nam se u ponedjeljak, 30. rujna 2024. u 18 sati u Oris Kući arhitekture (Kralja Držislava 3) na predavanju Večeri u Orisu: Rekonstrukcija središnjih trgova u Koprivnici.

NFO: Kata Marunica, Frane Dumandžić, Nenad RavnićGosti: Hrvoje Njirić, Dario JembrekModerator: Alan Kostrenčić

NFO
Arhitektonski ured NFO osnovan je 2008. godine u Zagrebu. Ured se bavi arhitektonskim projektiranjem prostora svih namjena i mjerila. Kroz formativne godine sudjelovali su u brojnim arhitektonskim natječajima koji i danas čine značajan dio kreativnog procesa. Tijekom godina projektni tim osvojio je nekoliko nagrada na natječajnima te više strukovnih nagrada i priznanja. Osim nagrada na natječajima, projekti arhitektonskog ureda NFO prepoznati su kroz nominacije na godišnjim nagradama Udruženja hrvatskih arhitekata, Hrvatske komore arhitekata, Nagrade Europske unije za suvremenu arhitekturu – Nagrada Mies van der Rohe i dr. NFO tim povremeno drži predavanja na stručnim institucijama u Hrvatskoj i inozemstvu. Ured trenutno broji dvadesetak arhitekata kao i veliki broj suradnika.

Središnji trgovi u Koprivnici
U Oris Kući arhitekture arhitektonski ured NFO predstavit će projekt Rekonstrukcije središnjih trgova u Koprivnici. Projekt je započeo dobivenim javnim natječajem 2019. godine te je polovicom 2023. godine završen. Obuhvat se prostire na gotovo 15.000 m2 te obuhvaća tri trga u strogom centru Koprivnice. Projekt je dobio posebno priznanje na Balkanskom bijenalu 2023. godine i treću nagradu City’s Scape Award 2024. u kategoriji street landscape & slow landscape.

Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina i finger food!

Ulaz na predavanje je slobodan.

Vidimo se u Orisu!

Edit Glavurtić, otvorenje izložbe u Crikvenici
2024-10-02 19:00 - 21:00 | Gradska galerija Crikvenica, Strossmayerovo šetalište 22, Crikvenica, Croatia (Local Name: Hrvatska)
Gradska galerija Crikvenica
Srdačno Vas pozivamo da svojim dolaskom uveličate otvorenje samostalne izložbe “Rascvjetavanje – Skice iz Edena“ akademske umjetnice Edit Glavurtić u srijedu 2. listopada 2024. u 19 sati u Gradskoj galeriji Crikvenica. Izložbu će predstaviti viša kustosica, povjesničarka umjetnosti i muzeologinja Sonja Švec Španjol. Umjetnica će se predstaviti s preko 30 slika različitih formata. Glavni motiv ciklusa je cvijeće – božuri, irisi, makovi i gladiole. Djela su izvedena u dvije međusobno posve različite likovne tehnike – ulje na platnu i akvarel na papiru. Izložbu će otvoriti ravnateljica Centra za kulturu “Dr. Ivan Kostrenčić” Andrea Car Avdagić.

Izložba ostaje otvorena do 31. listopada 2024. i može se pogledati u Gradskoj galeriji Crikvenica ponedjeljkom, utorkom i petkom od 10 do 14 sati, srijedom i četvrtkom od 15 do 19 sati i subotom od 10 do 13 sati.

GSK Kerempuh: KAKO DRUGA POLOVICA VOLI
2024-10-02 20:00 - 22:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Alan Ayckbourn
U prijevodu i lokalizaciji Damira Munitića
Redatelj: Filip Detelić
U suvremenom vodvilju, u brzom ritmu i uz upečatljive karaktere, pred vama će se odviti nevjerojatan niz komičnih obrata i situacija koje će naše junake voditi u sve dublji kaos iz kojeg će uzalud pokušati izvući živu glavu, propadajući sve dublje u živo blato svojih ljubavnih odabira.Naša tri para žive u gotovo identičnim stanovima, što je Ayckbourn iskoristio za specifično poigravanje scenskim prostorom. Postavlja se pitanje koliko smo uopće originalni i neponovljivi ili živimo u strogo utabanim stazama, vrteći se u krug kao zamorci noću u svojim sumornim kavezima.Ova priča koja je osvajala publiku gdje god da je igrana, propituje čvrsto zadane društvene norme malograđanskih okvira te njima suprotstavljenu ljubavničku vatru. Mogu li strast i želja opstati u rutini predvidive svakodnevice? Odgovor je da mogu, ali ne nužno prema vlastitom partneru…
Scenograf: Matija Blašković
Kostimografkinja: Vedrana Rapić
Autor glazbe: Mario Mirković
Oblikovatelj svjetla: Aleksandar Mondecar
Inspicijentica: Ena Subotić
Fotografije: Luka Dubroja
Igraju:
Dobroslav Skrbnik – Filip Detelić
Divna Skrbnik – Nataša Kopeč
Vjeko Šubić – Marko Hergešić
Milica Plazilet – Josipa Anković
Ljudevit Plazilet – Matija Šakoronja
Tereza Šubić – Mia Anočić – Valentić / Ana Maras Harmander

Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: KROĆENJE GOROPADNICE
2024-10-03 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po motivima komedije Williama Shakespearea
Redateljica: Selma Spahić
Predstava „Kroćenje goropadnice” autorski je projekt baziran na kombiniranju različitih diskursa, stilova i izvora u želji da uđemo u dijalog s dramskim kanonom i svojom pozicijom u odnosu na njega danas.
Zašto uopće danas raditi ovu komediju? Po čemu je ovaj komad satiričan? Čemu se tadašnje društvo smijalo, a čemu mi danas? Što se sve krije iza naslova, ali i u samoj komediji? Ovo su samo neka od pitanja koja su nam bila polazišna točka za propitkivanje čuvene, ali i kontroverzne Shakespearove komedije “Kroćenje goropadnice” o kojoj je napisano mnoštvo različitih teorijskih tumačenja i kritičkih čitanja, često radikalno suprotstavljenih stajališta odnosno potrebe da Shakespearea i ovu komediju isključivo branimo ili napadamo.
Prema prijevodu Mate Marasa i Milana Bogdanovića
Dramaturginja: Emina Omerović
Scenograf: Matija Blašković
Kostimografkinja: Selena Orb
Koreografkinja: Ena Kurtalić
Autor glazbe: Nenad Kovačić
Oblikovatelj svjetla: Aleksandar Čavlek
Izrada maski: Miljenko Sekulić
Suradnica na predstavi: Slavenka Drakulić
Asistentica kostimografkinje: Marina Uroić
Inspicijentica: Mirela Tihava
Autorica fotografija: Jelena Janković
Prijevod balade „Okrutna goropadnica”: Mirza Purić
Nekoliko stihova je preuzeto iz prijevoda Andyja Jelčića

Dio izvedbenog teksta razvijen kroz improvizacije sa glumačkim ansamblom
Igraju:
Linda Begonja
Ines Bojanić
Borko Perić
Dražen Čuček
Marko Makovičić
Jakov Zovko

Popusti na grupne posjete (10 i više osoba)
Prodaja na tel. 01/4833 645, 01/4833 646

Sajam interijera InDizajn
2024-10-04 10:00 - 2024-10-06 20:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Sajam interijera InDizajn održat će se od 4. do 6. listopada 2024. u Areni Zagreb i okupiti će brojne izlagače iz područja opremanja interijera, renomirane stručnjake i arhitekte.
Prvi dan sajma obilježiti će predavanja renomiranih svjetskih i domaćih arhitekata, a imati ćete imati prilike čuti studio Phoenix, Mecanoo, Harquitectes te Zorana Jedrejčića i Roberta Dragognu. U subotu vas čekaju zanimljivi paneli.
Kao i prijašnjih godina, na jedinstvenom i najtraženijem prostoru – Bazaru, svojevrsnoj “dizajnerskoj” ulici, predstavit će se hrvatski kreativci, mali obrtnici i produkt dizajneri čiji su radovi sastavni dio svakog modernog doma. Na Bazaru smo osigurali i prostor za udrugu Mali zmaj te kroz projekt Humanitarnog ormara želimo pružiti potporu njihovom radu.
Za sve one koji žele naučiti nešto novo, InDizajn i ovoga puta organizira brojne kreativne radionice, donosi izložbu mladih hrvatskih autora, a za najmlađe osigurali smo Dječji kutak prepun zabave, igre i edukacije pod budnim okom stručnog osoblja.
Imati ćete priliku pronaći razna inspirativna rješenja za uređenje doma: gotov namještaj, ali i onaj po mjeri, dizajnerske komade, raskošne dekoracije, zanimljive detalje i još puno toga.

PIONEERS DON'T FOLLOW, PHOENIX, Andreas Diefenbach
2024-10-04 13:00 - 14:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
PHOENIX je studio za inovacije proizvoda koji brendove pretvara u pobjednike sutrašnje megaekonomije blagostanja. Predstaviti će se na sajmu interijera InDizajn 4.10. u Areni Zagreb u 13 sati s predavanjem PIONEERS DON’T FOLLOW: How visionary design transforms a sanitary company into a sustainable leader.
Kao neovisni, nagrađivani studio, PHOENIX kaže da maglovitu budućnost čini vidljivom svojim partnerima, prateći ih od ideje do tržišnog uspjeha. Danas tim od oko 70 međunarodnih stručnjaka za dizajn ponovno osmišljava budućnost blagostanja u Stuttgartu i Šangaju i tako predstavlja izvrstan dizajn – što potvrđuje više od 975 nagrada za dizajn. Od 1987. vodi ih Logik, Moral und Magie, a njihova filozofija dizajna sažima njihov pojam izvrsnosti dizajna: lucidna rješenja s ljubavlju prema čovječanstvu i onom posebnom.

The nature of building, HARQUITECTES
2024-10-04 14:00 - 15:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Španjolski HARQUITECTES, arhitektonski studio, osnovan 2000. godine sa sjedištem u Sabadellu pored Barcelone, dolazi u Zagreb 4.10. na sajam InDizajn na kojem će u 14,00 održati predavanje The nature of building.
Studijom upravljaju četiri arhitekta partnera: David Lorente Ibáñez, Josep Ricart Ulldemolins, Xavier Ros Majó koji će održati predavanje te Roger Tudó Galí. Za svoj jedinstven rad dobili već brojna priznanja i nagrade. Njihov jasan koncept i stil uvijek su prilagođeni društvenoj i okolišnoj problematici. Za Harquitectes tim energetska učinkovitost je značajka koja bi trebala biti prisutna u svakom arhitektonskom projektu, ne više kao “dodatak”, već kao neizostavan element svakog novog prijedloga gradnje. U Zagrebu će govoriti o utjecaju arhitekture i trendova na ljude i zajednice s fokusom na stambene projekte.

From Concept to Construction: Deciphering Mecanoo’s Design, Nuno Gonçalves Fontarra, MECANOO
2024-10-04 15:00 - 16:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Na sedmom izdanju sajma interijera InDizajn, 4. 10. u 15,00. u Areni Zagreb svoje projekte predstaviti će nizozemski arhitektonski studio Mecanoo osnovan prije 40 godina u Delftu. Mecanoo okuplja multidisciplinirani tim kreativaca iz 25 različitih zemalja, a jedan od njihovih vodećih arhitekata – Nuno Fontarra održati će predavanje From Concept to Construction: Deciphering Mecanoo’s Design.
Neki od projekata studija Mecanoo su: Prirodoslovni muzej u Abu Dhabiju, Palača pravde u Cordobi u Španjolskoj, Stavros Niarchos Foundation knjižnica u New Yorku, Kaohsiung Centar za umjetnost, Željeznička stanica i Gradska vijećnica u Delftu, Martin Luther King Jr. Memorijalna knjižnica u Washingtonu, Tainan javna knjižnica i mnogi drugi.
Mecanoo je posebno poznat po kombiniranju različitih disciplina: arhitekture, urbanog planiranja, pejzažne arhitekture i dizajna interijera, a taj interdisciplinarni pristup kreiranju rješenja i jest njihova specifičnost.

Stvaranje regionalnih brendova orijentiranih na dizajn i dizajnersko razmišljanje, Zoran Jedrejčić
2024-10-04 16:00 - 17:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Zoran Jedrejčić je dizajner i umjetnički direktor iz Splita, a na zagrebački sajam interijera InDizajn 4.10. u 16 sati dolazi održati predavanje Stvaranje regionalnih brendova orijentiranih na dizajn i dizajnersko razmišljanje.
Dizajnirao je za mnoge međunarodne brendove, kao što su 3M, Artisan, Molteni&C, Dada Cucine, Fratelli Guzzini, Gir, Nambe’, Segis, Superfos, Woak i Zavar, između ostalih.
Dobitnik je mnogih nagrada, uključujući Red Dot – Best of the Best, IF Design Award, Design Plus, Compasso d’Oro, German Design Award, Dezeen Award i BIG SEE Award, a radovi su mu izlagani u prestižnim muzejima poput npr. MAK Wien, MART Rovereto, ICA Boston, MoMA NY i Ozone Center Tokyo između ostalih.
Zoran Jedrejčić je i gostujući profesor na ISIA-Firenca, NABA-Milano, IAAD-Torino i Akademiji likovnih umjetnosti-Beograd.

ARHITEKTURA ODMORA: Kako dizajnirati atmosferu, Robert Dragogna, Studio 92
2024-10-04 17:00 - 18:00 | sajam InDizajn, Arena Zagreb, Ul. Vice Vukova 8, ZAGREB, Grad Zagreb, 10000, Croatia (Local Name: Hrvatska)
Robert Dragogna gost je na sajmu interijera InDizajn u Areni Zagreb na kojem će 4.10. u 17,00 održati predavanje ARHITEKTURA ODMORA: Kako dizajnirati atmosferu.
Dragogna je diplomirao Cum laude na 2003. godine pri IUAV Arhitektonskom fakultetu u Veneciji. Od 2003. do 2005. radi kao projektant suradnik u CeZ Calderan Zanovello architetti iz Bolzana (Italija – Južni Tirol). Sa CeZ sudjeluje na nizu nagrađivanih javnih natječaja i projekata, a od 2005. dio je Studia 92 iz Labina.
Od značajnijih radova ističu se nagrađivani wellnessi u hotelu Lone – Monte Mulini u Rovinju i Marina u Mošćeničkog dragi, hoteli President u Dubrovniku, Sipar u Umagu, turističko naselje Girandella u Rapcu. Od projekata koju su trenutno u fazi izgradnje mogu se izdvojiti resort Pical u Poreču, hoteli Amfora u Rapcu i Roma u Zadru te turističko naselje Savudrija u Savudriji.
Osim hotela ostvaruje niz projekata vila, zgrada i stambenih naselja.
Aktivan je u lokalnoj zajednici u sferi arhitekture, urbanizma i umjetnosti. Autor je urbanih intervencija na Gradskom groblju i Spomeniku hrvatskim braniteljima u Labinu, član je stručnog savjeta Mediteranskog kiparskog simpozija.

7. Medjunarodni kongres Održiva arhitektura
2024-10-04 19:00 - 2024-10-06 18:30 | Jugoslovenska kinoteka u Beogradu, Uzun Mirkova 1, Beograd, Serbia
Sedma međunarodna manifestacija i kongres ODRŽIVA ARHITEKTURA – ENERGETSKA EFIKASNOST održaće se od 4. do 6. oktobra 2024. godine u zgradi Jugoslovenske kinoteke u Beogradu, sa ciljem da se šire afirmišu najznačajnije teme savremene arhitekture – održivost i energetska efikasnost uz upotrebu obnovljivih izvora energije. Organizatori sedmog izdanja ove manifestacije su: Udruženje EKOKULTPLUS, Arhitektonski fakultet Univerziteta u Beogradu, Magazin EKO KUĆA i ARHISOLAR, a u svojstvu suorganizatora su i arhitektonski fakulteti iz regiona, posebno iz Zagreba, Podgorice i Banja Luke.
Vođeni idejom da danas i u budućnosti svako arhitektonsko i urbanističko rešenje i delo mora biti održivo u svim segmentima – u procesu projektovanja i planiranja, kao i kasnije, u fazama realizacije i eksploatacije objekata, organizatori će na jednom mestu okupiti arhitekte i stručnjake opredeljene za održivu i ekološku, energetski efikasnu i solarnu opciju u arhitekturi.
Putem predavanja i izložbe svojih projekata, 10 eminentnih arhitekata – stručnjaka iz ove oblasti iz 10 zemalja sveta, kroz umetnički, autorski i naučni pristup preneće svoja iskustva i znanja i prikazati recentne projekte arhitektima, urbanistima, projektantima, dizajnerima, inženjerima iz tangencijalnih oblasti, kao i studentima i doktorantima odgovarajućih fakulteta. Kongres će takođe kroz IZLOŽBU SPONZORA I BRENDOVA na najbolji način afirmisati spoj arhitekture sa građevinskom industrijom, savremenim tehnologijama i instalacijama, sistemima građenja i upravljanja, proizvodima, materijalima, opremom, aparatima i uslugama kojima se poboljšavaju uslovi života u zgradama i koji pozitivno utiču na zdravlje ljudi, kvalitetan i komforan život u unutrašnjem prostoru, kao i na zaštitu i očuvanje prirodnih resursa.
Predavači su i ove godine izabrani na osnovu njihovog originalnog autorskog stvaralačkog opusa i činjenice da su ujedno osnivači poznatih arhitektonskih studia, biroa ili preduzeća i koji su u većem broju predavači na poznatim svetskim univerzitetima.
Ono što povezuje sve autore je koncept povezivanja arhitekture sa privredom i njihovog međusobnog odnosa. Takav pristup arhitekture se ne bavi samo pitanjem samo životne sredine, već i duhovnim i fizičkim zdravljem ljudi.
Održiva arhitektura nadograđuje ovaj koncept sa idejom da se kroz bioklimatksi pristup projektovanja zgrada, upotrebom obnovljivih izvora energije i energetski efikasnih metoda minimalizuje ekološki otisak na prirodu i time zaštite zajednički izvori zemlja, voda i vazduh.

Ovakav izbor je učvršćen činjenicom da su gotovo svi predavači pobednici odnoso dobitnici najvećih arhitektonskih nagrada u 2024. godini – The Pritzker Architecture Prize, EUmies Awards, RIBA, ArchDaily, Architizer, Archello, Archilovers, Dezeen.

Predavači na Kongresu su:
Max Hacke / Büro Hacke / Nemačka
Christina Seilern / Studio Seileren Architects / Engleska
Andrija Rusan / Rusanov Ured / Hrvatska
Åshild Wangensteen Bjørvik / Mad Arkitekter / Norveška
Goran Vojvodić / Biro.Via / Srbija
Cécile Brisac / Atelier Brisac / Francuska
Marcel Ferencz / Napur Architect / Mađarska
Rahel Belatchew / Belatchew / Švedska
Stig Mikkelsen / Mikkelsen Architects / Danska
Boštjan Vuga / Sadar+Vuga / Slovenija

Ovogodišnji kongres sa izložbama, tribinama i pratećim programima, imaće poseban značaj jer će pokušati da odgovori na pitanje da li će pristup arhitektonskom projektovanju i planiranju gradova zahtevati korenite promene u budućim vremenima i procesima rastućeg zagađivanja atmosfere i klimatskih promena.

‘Ova velika manifestacija anticipira teška vremena i probleme sa kojima se suočava savremena civilizacija, a odgovore svakako treba tražiti i kroz afirmaciju održive i energetske efikasne arhitekture, uz korišćenje obnovljivih izvora energije. To su ujedno i ključne reči ovog kongresa i predstavljaju putokaz ka kreativnim i zelenim tehnologijama, otvaraju nove vizije budućnosti i grade sadašnjost na održivim osnovama u svakom smislu’, kaže predsednik Organizacionog odbora Kongresa, arhitekta r MrSci Vladimir Lovrić arch.

Sve informacije o predavačima, programu, cenama kotizacija možete naći na sajtu www.congress-saee.com

Rane uplate – kupovina kotizacija sa popustom od 20% je omogućena do 01.09.2024. godine, odnosno do popune mesta. Posle ovog datuma cena kotizacija biće u punom iznosu. Za studente smo omogućili kupovinu kotizacija po posebnim cenama. Za pravna lica za 3 i/ili više učesnika obezbeđen je popust od 30%.

Omogućeno je plaćanje virmanom (preko računa) i online platnim debitnim i kreditnim karticama.

Teatar EXIT: ARMAGEDONCI – PREMIJERA!
2024-10-04 20:00 - 21:30 | Teatar EXIT (Ilica 208)
Autorski tim:

Tekst i režija: Sanja Milardović
Dramaturgija: Nikolina Rafaj
Igraju: Judita Franković Brdar, Sanja Milardović i Ivan Simon
Kostimografija: David Morhan
Scenografija: Sanja Milardović
Glazba: Matej Merlić
Oblikovanje svjetla: Dina Marijanović
Oblikovanje zvuka: Miroslav Piškulić
SPONZOR PROJEKTA: KAUFLAND HRVATSKA K.D.
O predstavi:

Svašta se skupi i svatko nešto trpi kad živi u rupi… to je tako, biti čovjek nije lako.
Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta. Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon. Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena. Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.
Vrijeme je oduvijek najvrjednija i sveopća valuta. Kad čovjeku ponestaje vremena, on dobiva priliku ubrzano spoznati što mu je u životu zaista važno. I možda, bar nakratko, to i živjeti.

„Najcrnji talas“ | Kaleidoskop kulture 2024.
2024-10-04 20:00 - 2024-10-05 23:30 | Distrikt, Novi Sad, Srbija, Bulevar despota Stefana 5, Novi Sad, Novi Sad, 21000, Serbia
Program „Najcrnjeg talasa” biće održan u Distriktu 4. i 5. oktobra, u okviru nedelje vizuelne umetnosti na Kaleidoskopu kulture. Ovaj događaj donosi retrospektivu radova najznačajnijih reditelja ovog perioda, uključujući Dušana Makavejeva, Želimira Žilnika, Aleksandra Petrovića, Karpa Ačimovića Godine, Živojina Pavlovića, Lazara Stojanovića.
Program obuhvata:

Prostorne video instalacije u izložbenom prostoru, koje će kroz inovativne prezentacije osvetliti ključne teme i estetiku „crnog talasa”.
Filmske projekcije, gde će odabrani filmovi biti prikazani u celosti, praćeni panel diskusijama sa stručnjacima. Filmovi koji će se prikazivati su Rani radovi (Želimir Žilnik, 1969.), Skupljači perja (Aleksandar Petrović, 1967.), O ljubavnim veštinama (Karpo Ačimović Godina, 1972.), Plastični Isus (Lazar Stojanović, 1971.) i Kad budem mrtav i beo (Živojin Pavlović, 1967.). Takođe, deo pratećeg programa uključuje i digitalizaciju filma WR: Misterije organizma (Dušan Makavejev, 1971.), a očekuje nas i prikaz dokumentarnog filma Zabranjeni bez zabrane (Milan Nikodijević i Dinko Tucaković, 2007.).

Izložba kombinuje umetničku interpretaciju i arhivske dokumente, stvarajući kontekst za razumevanje kontroverznog perioda jugoslovenske kinematografije iz 1970-ih. Cilj je da se kroz umetnost prisvajanja i postprodukciju publici omogući novo sagledavanje ovog kulturnog fenomena.
Ovaj događaj pruža jedinstvenu priliku da se istraži nasleđe crnog talasa i njegov uticaj na savremenu umetnost. Ne propustite da doživite kultna dela i njihove nove interpretacije u srcu Distrikta.
Ulaz je slobodan.
Kaleidoskop kulture kao najznačajnija regionalna umetnička smotra i najbolji evropski trend brend, sedmi put spaja svetske zvezde, velikane srpske umetnosti, stvaraoce u usponu, lokalnu i nacionalnu scenu.
Više informacija o programu pročitajte na zvaničnom sajtu Kaleidoskopa kulture.
